Diari Oficial de la Generalitat Valenciana


Sumari del DOGV 7964, del 24-01-2017 (2017/208)

Informe ambiental territorial i estratègic, modificació puntual del Pla general d'ordenació urbana per a la remodelació de volums i alineacions en l'illa urbana delimitada pels carrers València, Canonge Gisbert i Marià Puig Yago.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/208


Data del document
:   29-12-2016

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * administració local
    * pla d'urbanisme

Informe ambiental territorial i estratègic, modificació puntual del Pla general d'ordenació urbana per a la remodelació de volums i alineacions en l'illa urbana delimitada pels carrers València, Canonge Gisbert i Marià Puig Yago. [2017/208]  
En data 23 de desembre de 2016, la regidora delegada de l'Àrea de Desenvolupament Sostenible ha emés el Decret número 2079/2016, que diu literalment:  
  
«Assumpte: Informe ambiental territorial i estratègic: modificació puntual del Pla general d'ordenació urbana per a la remodelació de volums i alineacions en l'illa urbana delimitada pels carrers València, Canonge Gisbert i Marià Puig Yago.  
L'Ajuntament de Torrent promou d'ofici la modificació puntual del Pla general d'ordenació urbana quant a la remodelació de volums i alineacions en l'illa urbana delimitada pels carrers València, Canonge Gisbert i Marià Puig Yago.  
Aquest document s'acompanya de document inicial estratègic per a la sol·licitud d'inici d'avaluació ambiental i territorial estratègica.  
Planejament actual, objecte i àmbit de la modificació  
El planejament vigent està constituït pel Pla general d'ordenació urbana de Torrent, que va ser aprovat definitivament per la Resolució del conseller d'Obres Públiques, Urbanisme i Transports el 26 de gener de 1990.  
L'objecte de la modificació projectada és variar les alineacions i volums en dues parcel·les de l'illa urbana delimitada pels carrers València, Canonge Gisbert i Marià Puig Yago, per a permetre l'execució d'una rotonda en la intersecció dels carrers València, Canonge Gisbert i Mas del Jutge.  
La modificació puntual de planejament projectada afecta sòl urbà urbanitzat i es tracta de la modificació d'un element d'ordenació detallada. No comporta increment de la edificabilitat prevista en el vigent Pla general d'ordenació urbana.  
Alternatives i justificació  
En aquest cas únicament s'ha presentat una alternativa de modificació del planejament. No obstant això als documents presentats es fa referència a l'alternativa 0, consistent en no modificar el planejament.  
  
Al document d'inici es justifica la conveniència de la modificació, ja que entre els objectius de l'Ajuntament que consten en l'Estratègia de desenvolupament urbà sostenible i integrat (EDUSI) es troba la millora de la xarxa viària com a part del foment de la mobilitat urbana sostenible, i la reurbanització del carrer València és una de les línies d'actuació previstes.  
Consultes realitzades  
D'acord amb l'informe emés per la cap de la Secció de Gestió Urbanística de 21 de novembre de 2016, el projecte s'ha sotmés a avaluació ambiental i territorial estratègica simplificada i s'han realitzat consultes, mitjançant providències de 29 de novembre de 2016, a les seccions de Medi Ambient i Planejament per tal de determinar els possibles efectes del projecte en el medi ambient i el territori.  
Com a conseqüència de les consultes, han emés informes la Secció de Medi Ambient i la Secció de Planejament el 2 i el 14 de desembre de 2016, respectivament.  
No s'han realitzat consultes a altres administracions perquè segons els esmentats informes emesos, la modificació de planejament projectada no té efectes sobre elements, la competència dels quals corresponga a altres administracions.  
Identificació i valoració dels possibles efectes en el medi ambient  
  
La Secció de Medi Ambient indica en el seu informe que la proposta de modificació del Pla general d'ordenació urbana de Torrent no produeix increment significatiu de recursos, no suposa afecció sobre elements significatius del patrimoni natural i no produeix afeccions significatives en biodiversitat, geodiversitat, fauna, flora, sòl, aire, soroll o factors climàtics.  
La Secció de Planejament assenyala que la proposta de modificació no té incidència en el model territorial vigent, atés que no es modifica la ordenació estructural; no produeix afeccions significatives en el paisatge; no afecta elements de patrimoni cultural i no es preveu que de l'aplicació del projecte es deriven o executen projectes ni activitats subjectes a avaluació d'impacte ambiental.  
Consideracions jurídiques  
Primera. L'avaluació ambiental estratègica és procedent d'acord amb el que s'estableix en els articles 22 del text refós de la Llei de sòl i rehabilitació urbana, aprovat pel Reial decret legislatiu 7/2015, de 30 d'octubre; 6 de la Llei 21/2013, de 9 de desembre, d'avaluació ambiental, i 46 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Segona. L'òrgan ambiental i territorial competent per a realitzar l'avaluació és en aquest cas l'Ajuntament, atés que es tracta d'una modificació d'un instrument de planejament que afecta únicament l'ordenació detallada de sòl urbà, segons disposa l'article 48 de la Llei 5/2014, d'ordenació del territori, urbanisme i paisatge, segons la redacció introduïda per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat Valenciana.  
L'atribució de la funció de resoldre l'avaluació correspondria a l'alcalde en virtut de la competència residual que li atorga l'article 124.4.ñ de la Llei de bases de règim local, si bé les competències en matèria d'urbanisme es troben delegades pel Decret número 2249/2015, de 23 de juny, en la tinenta d'alcalde de l'Àrea de Desenvolupament Sostenible.  
Tercera. S'ha seguit la tramitació prevista en els articles 50 i 51 de la Llei d'ordenació del territori, urbanisme i paisatge de la Comunitat Valenciana.  
Per tant, vistos els pronunciaments efectuats, i de conformitat amb l'informe de la cap de la Secció de Gestió Urbanística de 21 de desembre de 2016, dispose:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general d'ordenació urbana per a la remodelació de volums i alineacions en l'illa urbana delimitada pels carrers València, Canonge Gisbert i Marià Puig Yago, d'acord amb els criteris de l'annex VIII de la LOTUP per no tindre efectes significatius sobre el medi ambient.  
Segon. Publicar aquesta resolució en el Diari Oficial de la Generalitat Valenciana i donar compte al Ple.»  
  
Torrent, 29 desembre de 2016.- La regidora delegada de l'Àrea de Desenvolupament Sostenible: Inmaculada Amat Martínez.